b'\n_START_ARTICLE_\nRuterknekt\n_START_PARAGRAPH_\nRuterknekt (egentlig navn: Hein Schyler) er en fiktiv gentlemannsforbryter skapt av krimforfatteren Fridtjof Knutsen under psevdonymet Peter Pan. Figuren forekommer b\xc3\xa5de i bladet Mystikks sommernummer i fortellingen Se opp for Ruterknekt og i Mystikk nummer seks, 1943, i fortellingen Ruterknekt kommer tilbake.\n_START_SECTION_\nBakgrunn\n_START_PARAGRAPH_\nRuterknekt er inspirert s\xc3\xa5vel av Helgenen som av Greven av Monte Cristo. I den f\xc3\xb8rste fortellingen blir den unge forretningsmannen Hein Schyler uskyldig d\xc3\xb8mt til livstidsstraff for mord og innbrudd. Han r\xc3\xb8mmer fra Akershus festning og dukker opp som den mystiske Ruterknekt (Han signerer seg med dette spillkortet) for hevne seg p\xc3\xa5 de som var ansvarlige for sammensvergelsen mot ham. Detektiv var politifullmektig Jonassen, som forelsker seg i Schylers hustru, den vakre og trofaste Dora. P\xc3\xa5 samme tid tvinger hans yrke ham til \xc3\xa5 anholde hennes mann.'